## Pravilnik o načinu i postupku ostvarivanja naknade za dio cijene diesel goriva profesionalnim ribarima

### NN 18/1995 (17.3.1995.), Pravilnik o načinu i postupku ostvarivanja naknade za dio cijene diesel goriva profesionalnim ribarima

# MINISTARSTVO FINANCIJA

Na temelju članka 16. stavka 2. Zakona o novčanim poticajima
i naknadama u poljoprivredi i ribarstvu ("Narodne novine", br.
29/94. i 9/95.), ministar financija propisuje

## Pravilnik

### o načinu i postupku ostvarivanja naknade za dio cijene diesel goriva profesionalnim ribarima

Članak 1.

(1) Ovim se Pravilnikom propisuje način i postupak ostvarivanja
naknade za dio cijene diesel goriva (u daljnjem tekstu: naknada) profesionalnim
ribarima.

(2) Profesionalnim ribarima, u smislu ovog Pravilnika, smatraju se pravne
i fizičke osobe koje obavljaju registriranu djelatnost gospodarskog
morskog ribolova.

Članak 2.

(1) Pravo na naknadu u iznosu jedne kune po litri kupIjenog diesel goriva
imaju profesionalni ribari koji diesel gorivo koriste za obavljanje gospodarskog
morskog ribolova, i to za količine goriva kupljene od 1. siječnja
1995. godine pod slijedećim uvjetima: 1. da uredno vode propisane
poslovne knjige, 2. da u poslovnim knjigama iskazuju sav ostvareni prihod
od prodaje riba i ostalih morskih organizama i 3. da je količina
kupljenog diesel goriva za koje se podnosi zahtjev za naknadu u razmjeru
s količinom ulovljene ribe i ostalih morskih organizama.

(2) Sredstva za naknadu dijela cijene diesel goriva osiguravaju se profesionalnim
ribarima do godišnje potrošnje od ukupno 10.000.000 litara.

Članak 3.

(1) Pravo na naknadu ostvaruje se posebno za svako plovilo (brod ili
brodicu) kojim profesionalni ribari obavljaju djelatnost gospodarskog morskog
ribolova.

(2) Pravo na naknadu iz članka 2. ovoga Pravilnika ostvaruje
se podnošenjem zahtjeva na obrascu NDCKG/95

- Obračun naknade za dio cijene kupljenog diesel goriva za razdoblje
od\_\_\_\_\_\_ do\_\_\_\_\_\_ 199\_\_-. godine, koji je sastavni dio ovoga Pravilnika,
ispostavi područnog ureda Porezne uprave mjerodavnoj prema sjedištu
odnosno prebivalištu profesionalnog ribara koji podnosi zahtjev za naknadu.

(3) U obrascu NDCKG/95 iskazuje se: 1. ime i luka upisa broda ili registarska
oznaka brodice te snaga porivnog stroja broda ili brodice u kW ili KS na
temelju koje se ostvaruje naknada, kao i vrstu ribolova koja se obavlja
brodom ili brodicom, 2. na rednom broju 1. podaci o ukupnim količinama
kupljenog diesel goriva u litrama tijekom razdoblja za koje se podnosi
zahtjev, 3. na rednom broju 2. podatak o visini naknade u kunama po litri
kupljenog diesel goriva, na temelju Zakona o novčanim poticajima
i naknadama u poljoprivredi i ribarstvu ("Narodne novine", br.
29/94. i 9/95.), 4. na rednom broju 3. ukupan iznos naknade na koju ima
pravo profesionalni ribar, koji se dobije tako da se ukupna količina
kupljenog goriva u litrama pomnoži s jednom kunom, 5. na rednom broju 4.
količina ulova ribe i ostalih morskih organizama tijekom razdoblja
za koje se podnosi zahtjev u kilogramima i 6. na rednom broju 5. iznos
prihoda ostvarenih prodsjom ribe i ostalih morskih organizama tijekom razdoblja
za koje se podnosi zahtjev u kunama.

(4) Zahtjev za isplatu naknade podnosi se u dva primjerka najkasnije
do kraja tekućeg mjeseca za dva mjeseca prije toga.

Članak 4.

Zahtjevu za isplatu naknade na obrascu NDCKG/95 podnositelj zahtjeva
mora priložiti: 1. račune ili preslike računa o kupljenoj
količini diesel goriva, koji moraju glasiti na ime profesionalnog
ribara (podnositelja zahtjeva). Na računu obvezno mora biti upisano
ime broda ili registarska oznaka brodice za koje je kupljeno gorivo 2.
nalog za naplatu (obrazac br. 43.).

Članak 5.

(1) Ispostava područnog ureda Porezne uprave kojoj je podnesen
zahtjev za naknadu provjerava je li zahtjev za naknadu podnijet u skladu
s odredbama Zakona o novčanim poticajima i naknadama u poljoprivredi
i ribarstvu i ovog Pravilnika.

(2) Nakon što se provede kontrola obračuna i utvrdi da je zahtjev
za naknadu podnesen u roku, ispravan, te da su ispunjeni uvjeti iz članka
2. stavka 1. ovoga Pravilnika, zahtjev ovjerava pečatom i potpisuje
službenik koji je obavio kontrolu i voditelj ispostave područnog
ureda Porezne uprave. Jedan ovjereni primjerak zahtjeva vraća se
korisniku naknade, a drugi s ostalom dokumentacijom zadržava ispostava
područnog ureda Porezne uprave za svoje potrebe. Nalog za naplatu
- obrazac 43 potpisuju ovlaštene osobe ispostave područnog ureda
Porezne uprave, ovjeravaju ga pečatom i dostavljaju na izvršenje
Zavodu za platni promet, Poslovnica 2, Zagreb, Smičiklasova 17.

(3) Zahtjev za isplatu naknade riješit će se u roku od tri dana
od dana primitka, a isplata će se obaviti najkasnije u roku od osam
dana od dana rješenja zahtjeva.

(4) S nepotpunim zahtjevima postupit će se prema odredbama Zakona
o općem upravnom postupku ("Narodne novine", br. 53/91.).

(5) Naknada se isplaćuje na teret računa broj 30102-789-2229
Minlstarstvo poljoprivrede i šumarstva - Sredstva za premiranje i regresiranje,
a u korist žiro računa korisnika naknade.

(6) Ispostava područnog ureda Porezne uprave obvezna je istog
dana kada je nalog za isplatu dostavljen Zavodu za platni promet dostaviti
pismeno izvješće Središnjem uredu Porezne uprave s podacima o iznosu
odobrene naknade i količinama kupljenog diesel goriva.

(7) Porezna uprava vodit će evidenciju o ukupno isplaćenom
iznosu naknade, te će prestati primati zahtjeve za naknadu nakon
što utvrdi da je isplaćena naknada do utvrđene potrošnje diesel
goriva određene člankom 2. stavkom 2. ovoga Pravilnika.

Članak 6.

Profesionalni ribari korisnici naknade obvezni su voditi posebnu evidenciju
o kupljenim količinama diesel goriva posebno po svakom plovilu kojim
obavljaju djelatnost gospodarskog morskog ribolova, na temelju kojeg se
ostvaruje pravo na naknadu.

Članak 7.

Stupanjem na snagu ovoga Pravilnika prestaje važiti Pravilnik o načinu
i postupku ostvarivanja naknade dijela cijene diesel goriva profesionalnih
ribara ("Narodne novine", br. 56/94)

Članak 8.

Ovaj Pravilnik stupa na snagu danom objave u "Narodnim novinama".

K1asa: 410-19/95-01/267

Urbroj: 513-07/95-1

Zagreb, 8. ožujka 1995.

Ministar financija

**Božo Prka,** v. r.

---

Obrazac NDCKG/95 Mat. br./JMBG poreznog obveznika

Tvrtka (naziv pravne osobe ili ime i prezime fizičke osobe

* Adresa
* Broj žiro računa
* Područni ured
* Porezne uprave
* Ispostava

OBRAČUN NAKNADE DIJELA CIJENE ZA KUPLJENO DIESEL GORIVO ZA RAZDOBLJE
od\_\_\_\_\_\_\_\_\_-- do\_\_\_\_\_\_\_\_\_ 199\_\_ god. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i luka upisa broda ili registarska oznaka brodice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te snaga porivnog stroja (motora) plovila u kW\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
ili u KS \_\_\_\_\_\_\_\_\_\_\_\_\_\_- temeljem kojeg se ostvaruje naknada. Naprijed
navedenim plovilom obavlja se slijedeća vrsta ribolova (potrebno
zaokružiti vrstu ribolova ili više njih koje se obavljaju plovilom):

A - ribolov pridnenom povlačnom mrežom - kočom;

B - ribolov pelagijskom kočom (tzv. lebdeća koča);

C - ribolov kružnom mrežom plivaricom;

D - ribolov kružnom mrežom plivaricom - tunolovkom;

E - ribolov ostalim ribolovnim alatima. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Red. Opis Iznos ili br. količina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Količina kupljenog diesel goriva u litrama

2. Naknada u kunama po litri diesel goriva 1,00

3. Iznos naknade za kupljeno diesel gorivo (redni broj 1 x red. br.
2) u kunama

4. Količina ulova ribe i ostalih morskih organizama u izvještajnom
razdoblju u kilogramima

5. Prihodi ostvareni prodajom ribe i ostalih morskih organizama u izvještajnom
razdoblju u kunama

U\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_\_- 199\_\_ godine MP

Obračun sastavio \_\_\_\_\_\_\_\_\_\_\_\_\_Potpis ovlaštene osobe poreznog
obveznika\_\_\_\_\_\_\_\_\_\_\_\_\_\_

Provjerom utvrđena ispravnost obračuna, te se odobrava isplata
naknade za kupljeno diesel-gorivo u iznosu od \_\_\_\_\_\_\_\_\_\_\_\_\_\_\_\_\_\_\_\_ kuna.

Pečat PU Datum primitka

Kontrolirao\_\_\_\_\_\_\_\_\_\_\_\_\_\_\_ Voditelj ispostave \_\_\_\_\_\_\_\_\_\_\_\_\_

---

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 18/1995-352